open-index/open-wikipedia-markdown huggingface dataset:
Vibrio harveyi

***Vibrio harveyi*** je Gram-negatívna bioluminiscentná morská baktéria rodu *[[Vibrio]]*. Táto baktéria má tvar tyčinky, je pohyblivá (pomocou polárnych bičíkov), fakultatívne anaeróbna, halofilná a schopná fermentačného i respiračného metabolizmu. Nerastie pri teplotách pod 4 °C, optimálna teplota rastu je 3035 °C. *V. harveyi* sa nachádza voľne v tropickej slanej vode, ako komenzál v črevnej mikroflóre morských živočíchov a ako primárny a oportunistický patogén v morských živočíchoch, napríklad koralov, ustríc, rakov, kreviet, morských koníkov a iných. Je zodpovedné za chorobu, ktorá napadá komerčne chované krevety. Okrem toho sa podľa vzoriek získaných na lodiach na oceánoch predpokladá, že je *V. harveyi* zodpovedné i za svetielkujúce more. Toto svetlo môže pokrývať až .

## Quorum sensing
Skupiny baktérií *V. harveyi* spolu komunikujú pomocou quorum sensingu (QS), ktorým koordinujú bioluminiscenciu a virulenciu. QS bol najprv študovaný u *[[Aliivibrio fischeri]]*, čo je morská baktéria, ktorá využíva syntázu (LuxI) na tvorbu konkrétneho autoinduktoru (AI), ktorý sa viaže na konkrétny receptor (LuxR), ktorý potom ovplyvňuje expresiu génov. Tento „LuxI/R“ QS bol identifikovaný i u iných druhov Gram-negatívnych baktérií. Napriek tomu, že *V. harveyi* je príbuzné *A. fischeri*, chýba mu LuxI/R QS systém a namiesto toho využíva hybridný QS, ktorý deteguje AI pomocou histidínkinázy viazanej na membráne a následnej kaskády, ktorá túto informáciu o hustote populácie premieňa na zmeny génovej expresie. Po tom, čo bol tento hybridný systém identifikovaný u *V. harveyi*, boli podobné systémy nájdené u mnohých ďalších druhov baktérií. Za riadenie translácie regulátorov, represorov a promótorov na základe hustoty buniek sú zodpovedné molekuly Qrr RNA. *V. harveyi* využíva druhý AI, nazývaný autonduktor-2 (AI-2), ktorý je nezvyčajný, pretože ho tvorí a deteguje mnoho rôznych baktérií, Gram-negatívnych aj Gram-pozitívnych. *V. harveyi* teda hralo dôležitú úlohu v porozumení medzidruhovej bakteriálnej komunikácie.

## Referencie


## Externé odkazy

* ''V. harveyi'' na NCBI
* Vibrio na NCBI

## Zdroj

Kategória:Vibrionales
Kategória:Bioluminiscenčné organizmy
Botanická záhrada a arborétum Mendelovej univerzity v Brne

**Botanická záhrada a arborétum Mendelovej univerzity v Brne** () je botanická záhrada a arborétum Mendelovej univerzity v Brne. Je to výučbové a účelové zariadenie univerzity.

## Poloha
Záhrada sa nachádza v nadmorskej výške 220 až  a s priemerným úhrnom zrážok 547 mm/rok a priemernou ročnou teplotou 8,4 °C.

## Dejiny
Myšlienka vybudovania botanickej záhrady pri vtedajšej Vysokej škole poľnohospodárskej vznikla v roku 1926 kedy bola vybudovaná menšia botanická záhrada v blízkosti školy. Arborétum bolo založené v roku 1938 prof. Ing. August Beyer, pôvodne na rozlohe 2 ha. Bolo určené pre výučbu lesných inžinierov. V 60. rokoch bolo potrebné rozšíriť priestor školy a tak bolo 1. novembra 1967 rozhodnuté o výstavbe novej botanickej záhrady a arboréta v nadväznosti na pôvodné arborétum. V tomto roku bola tiež pridaná pôvodne súkromná zbierka orchideí Ing. J. Duška a doc. J. Křístka v pôvodnom počte cca 350 druhov a krížencov. V roku 1996 sa začalo s výstavbou nových skleníkov a výukových budov. Od založenia v roku 1938 sa rozloha botanickej záhrady rozšírila desaťkrát. V roku 2005 sa stala zakladajúcou členkou Únie botanických záhrad Českej republiky.

## Zbierky
V botanickej záhrade je približne 13 tisíc rastlín.

* zbierka orchideí: v zbierke je približne 4 000 druhov orchideí
* zbierka trvaliek: obsahuje približne 4 000 druhov trvaliek

## Galéria

Súbor:Expozice kosatců v botanické zahradě.jpg|Expozícia kosatcov
Súbor:Arboretum Brno 6.jpg|Expozícia
Súbor:Arboretum Brno (autumn) (4).jpg|Jesenný pohľad


## Referencie

## Iné projekty

## Externé odkazy

* Hlavná stránka

Kategória:Botanické záhrady v Česku
Kategória:Arboréta v Česku
Kategória:Mendelova univerzita v Brne
Kategória:Brno-Královo Pole
Dýchací reťazec

**Dýchací reťazec** je metabolická dráha, v ktorom dochádza k oxidácii koenzýmov a redukcii kyslíka na vodu za účelom zisku energie v podobe adenozíntrifosfátu (ATP).

## Definícia
Proces, pri ktorom sa oxidujú organické zlúčeniny na výsledné produkty s nízkym energetickým obsahom (prevažne na oxid uhličitý) za vzniku adenozín-5'-trifosfátu (ATP), sa všeobecne označuje ako *dýchanie*. Tento proces by nemal byť zamieňaný s fyziologickým dýchaním, teda výmenou kyslíku a oxidu uhličitého medzi tkanivom a okolitým prostredím. Podľa novších definícií je dýchanie obmedzené len na tie disimilačné procesy, pri ktorých sa organický materiál úplne rozloží na anorganické výsledné produkty (vodu a oxid uhličitý) s nízkym obsahom energie za uvoľnenia veľkého množstva energie. Disimilačné procesy, pri ktorých sa organický materiál rozloží len neúplne a vyskytujú sa teda výsledné produkty s relatívne vyšším obsahom energie, sa nazývajú kvasenie.

Keďže sa pri tomto procese najčastejšie substrátový vodík postupne prenáša na terminálne elektrónové akceptory, spravidla na kyslík, je dýchanie zvyčajne spojené s výmenou plynov medzi organizmom a vonkajším prostredím, čo vedie k tomu, že sa kyslík zo vzduchu dostane na miesta biologickej oxidácie a vzniknutý oxid uhličitý sa dostane do vonkajšieho prostredia.

## Zloženie
Dýchací reťazec je zložený z dvoch častí:

* elektrónový transportný reťazec alebo terminálna oxidácia – sústava niekoľkých proteínov, v ktorých dochádza k oxidácii koenzýmov a redukcii kyslíka na vodu
* oxidatívna fosforylácia – syntéza ATP

Obidve časti dýchacieho reťazca sa nachádzajú na vnútornej strane mirochondriálnej membrány.

### Elektrónový transportný reťazec
Do elektrónového transportného reťazca vstupujú redukované koenzýmy NADH a FADH<sub>2</sub>, ktoré sa oxidujú na NAD a FAD. Odovzdávajú atómy vodíka enzýmom tohto reťazca, ktorý ich postupne presúva ďalej a nakoniec mimo matrix mitochondrie. Takto sa ustavuje rozdiel koncentrácie protónov na stranách membrány, čo potom využíva druhá časť reťazca.

### Oxidatívna fosforylácia
Druhou časťou dýchacieho reťazca je oxidatívna fosforylácia, ktorá využíva enzým ATP syntázu a koncentračný gradient protónov vytvorený pomocou elektrónového transportného reťazca. ATP syntáza prepúšťa protóny z jednej strany membrány na druhú a využíva tento proces na syntézu ATP. ATP sa potom v bunke využíva ako zdroj energie pre mnohé reakcie.

## Referencie

Kategória:Bunkové dýchanie
Kategória:Látková premena
Kategória:Fyziológia rastlín
Cochrane

**Cochrane** môže byť:
* priezvisko viacerých osôb:
** Alasdair Cochrane (1972), britský politológ a teoretik práv zvierat
** Alun Cochrane (1975), škótsky komik
** Annalisa Cochrane (1996), americká herečka
**Archibald Cochrane viacero osôb
** Archie Cochrane (1909 – 1988), škótsky lekár
** Arthur Cochrane viacero osôb
** Blake Cochrane (1991), austrálsky plavec
** Caroline Cochrane (1960), kanadská politička, premiérka Severozápadných teritórií
** Dennis Cochrane (1950), kanadský politik
** Desmond Cochrane (1918 – 1979), britský spisovateľ
** Donald Cochrane viacero osôb
** Edward Cochrane viacero osôb
** Ethel Cochrane (1937), kanadská politička
** Francis Cochrane (1852 – 1919), kanadský politik
** Gordon Cochrane viacero osôb
** Ian Cochrane (1904 – 2001), britský spisovateľ
** Jack Cochrane viacero osôb
** John Cochrane viacero osôb
** Josephine Cochrane (1839 – 1913), americká vynálezkyňa
** Justin Cochrane (1982), britský futbalista
** Kira Cochrane (1977), britská novinárka
** Michael Cochrane viacero osôb
** Mickey Cochrane (1903 – 1962), americký baseballový hráč, manažér a tréner
** Pauline Atherton Cochrane (1929) americká knihovníčka
** Ralph Cochrane (1895 – 1977), britský letec
** Robert Cochrane viacero osôb
** Rory Cochrane (1972), americký herec
** Ryan Cochrane viacero osôb
** Terry Cochrane viacero osôb
** Thomas Cochrane viacero osôb
** Tom Cochrane (1953), kanadský hudobník
** Vincent Cochrane (1916 – 1987), americký mykológ
** William Cochrane viacero osôb

* v geografii:
** okres v kanadskej provincii Ontário, pozri Cochrane (okres)
** mesto v kanadskej provincii Ontário, pozri Cochrane (Ontário)
** mesto v kanadskej provincii Alberta, pozri Cochrane (Alberta)
** dedina v americkom štáte Wisconsin, pozri Cochrane (Wisconsin)

* iné:
** divadlo v Londýne, pozri Cochrane Theatre
** postava v seriáli Star Trek, pozri Zefram Cochrane

## Pozri aj
* Cochran
* Cochrane Lake
* Cochrane River
Kelly Reillyová

**Kelly Reillyová** (; * 18. júl 1977, Londýn, Anglicko, Spojené kráľovstvo) je anglická herečka, známa z televíznych seriálov ''True Detective'' (2015), *Britannia* (20182021) a *Yellowstone* (20182023).

## Detstvo a mladosť

Reillyová sa narodila a vyrastala v Chessingtone, ako dcéra matky recepčnej v nemocnici a Jacka Reillyho, policajta. Navštevovala Tolworth Girls' School v Tolworthe, kde študovala drámu. Jej starí rodičia sú Íri.

## Kariéra

Reillyová napísala producentom televízneho seriálu *Prime Suspect*, v ktorom účinkovala Helen Mirren v hlavnej úlohe a požiadal ich o jednu z úloh. O šesť mesiacov neskôr sa zúčastnila konkurzu na rolu v *Prime Suspect 4: Inner Circle*, ktorý bol odvysielaný v roku 1995.

V roku 2001 sa objavila v komédii *Erasmus alebo Priatelia po španielsky* a objavila sa aj v druhej časti, s názvom *Erasmus 2Priatelia sú späť*. Za svoj herecký výkon vo filme *Erasmus 2Priatelia sú späť*, bola nominovaná na francúzske filmové ocenenie César Awards.

Pripojila sa k hereckému obsadeniu ako Keira Knightley, Rosamund Pike, Carey Mulligan a Donald Sutherland do filmovej adaptácie *Pýcha a predsudok*, z roku 2005. V roku 2008 si zahrala spoločne s Michaelom Fassebenderom v dráme *Jazero smrti*. O rok neskôr, účinkovala vo filme *Sherlock Holmes*, pričom si svoju postavu zopakovala aj v druhej časti, *Sherlock Holmes: Hra tieňov*, z roku 2011.

V roku 2015 sa pripojila k druhej sérii televízneho seriálu *[[True Detective]]*. Od roku 2018 účinkuje v televíznom seriály *Yellowstone*. V roku 2023 si zahrala vo filme *Prízrak v Benátkách*.

Reillyová účinkuje aj v divadlách. 

## Súkromný život
V roku 2012 sa vydala za finančníka Kylea Baughera.

## Iné projekty

## Externé odkazy
* 
* 

## Zdroj

Kategória:Anglické filmové herečky
Kategória:Anglické televízne herečky
Kategória:Anglické divadelné herečky
Kategória:Anglické osobnosti írskeho pôvodu
Kategória:Osobnosti z Londýna
Kategória:Anglické shakespearovské herečky
Smrekový potok (prítok Laborca)

**Smrekový potok** je potok v regióne Horný Zemplín v Prešovskom kraji v okrese Medzilaborce na území obce Čertižné. Je ľavostranným prítokom Laborca, ktorý ústi do Latorice. Nachádza sa v geomorfologickom celku Laborecká vrchovina. Má dĺžku .

## Sútok zdrojníc
Začína sa sútokom zdrojníc v nadmorskej výške  v severozápadnej časti územia obce Čertižné na juhozápadnom úbočí vrchu *Fujov* s  v lesnom extraviláne v okrese Medzilaborce v Prešovskom kraji. Západná zdrojnica pramení v . Východná (dlhšia) zdrojnica pramení v 

## Opis toku
Od sútoku zdrojníc tečie južným smerom cez lesný extravilán, ľavým brehom obmýva úpätie lesa Ščob, pravým brehom obmýva úpätie lesa Smrekov. Vyteká z lesa do poľnohospodárskeho extravilánu, v  podteká cestu z Čertižného k štátnej slovensko – poľskej hranici, v  ústi do Laborca ako jeho ľavostranný prítok. Pramení, preteká a ústi na území obce Čertižné. Nemá prítoky.

## Pôvod názvu
Názov vodného toku má pôvod v názve lesa Smrekov, úpätím ktorého potok preteká. Názov lesa Smrekov má pôvod v apelatíve *smrek obyčajný* (latinsky *Picea abies* alebo *Picea excelsa*), ktorého prvý člen bol rozšírený formantom *-ov* do tvaru menného adjektíva ako Chmeľov, Borov, Javorov vo význame *porast, les s väčšinovým zastúpením dreviny tohto ihličnatého druhu*. Po kombinácii so všeobecným podstatným menom *potok* s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Smrekový potok* ako súčasť veľmi početnej skupiny názvov v slovenskej toponymii, najmä hydronymii. Hydronymum *Smrekový potok (prítok Laborca)* bolo štandardizované v roku 1990. V dnešnej slovenskej hydronymii hydronymum Smrekový potok nie je jedinečným názvom (november 2023).
## Referencie

Kategória:Potoky na Slovensku
Kategória:Povodie Laborca
Kategória:Vodné toky v okrese Medzilaborce
Kategória:Vodné toky v Laboreckej vrchovine
Fontána pri hodinovej veži (Triavna)

**Fontána pri hodinovej veži** (), alebo **Fontána u hodinovej veže** () je kašna z polovice 19. storočia, ktorá sa nachádza v meste Triavna v Gabrovskej oblasti v severnom Bulharsku.

Stavba má pridelený štatút kultúrnej pamiatky miestneho významu.

## Lokalita
Fontána pri hodinovej veži sa nachádza v historickej časti mesta Triavna na historickom námestí „Ďado Nikola“ (, doslova *ulica deda Nikolu*). Nachádza sa pri severozápadnom rohu trevnenskej hodinovej veže. V spojitosti s ostatnými stavbami námestia tvorí jedinečný pamiatkovo chránený obrodenecký architektonický ansábel.

## Dejiny
Fontánu nechala postaviť trevnenská radnica v roku 1851, čo vyplýva z nápisu, ktorý sa zachoval na fontáne. Postavili ju pravdepodobne kamenárski majstri, ktorí v tom čase prechádzali mestom. 

V rokoch 1937 – 1943 bola fontána niekoľkokrát premiestňovaná. V roku 1967 stavba získala štatút kultúrnej pamiatky miestneho významu. V roku 1968 prebehli na fontáne reštauračné práce. 

## Charakteristika
Fontáne je postavená z miestneho kameňa vo forme pravouhlej prizmy. Dosahuje výšky približne 2,5 metra. Spočiatku stála ako samostatná stavba, neskôr bola premiestnená k fasáde trevnenskej hodinovej veže. 

Na prednej fasáde sa vo vrchnej časti nachádza ozdobný reliéf zobrazujúci rozetu. Pod reliéfom sa nachádza pamätný nápis:

„*V leto 1851 oktomvri ot selskata obština se podnoviavat. Teka i vsički žadni napojavat. Pătnici, pijnete i spomenete.“* (doslovne: „*V lete v októbri 1851 ju obec obnovila. Tečie a dáva vodu všetkým smädným. Pútnici, pite a spomínajte.“*)

Na konci 19. storočia bol na prednú fasádu fontány na miesto nad pôvodným rozetovým reliéfom pridaný ďalší ozdobný reliéf, ktorý zobrazuje dvojhlavého orla. Z obidvoch strán reliéfu sa nachádza nápis: 

*M-C MAJ 1891 g.* (, doslovne: *MESIAC MÁJ roku 1891.*).

## Štatút a dôvod pamiatkovej ochrany
Kategória: kultúrna pamiatka miestneho významu

Rok vyhlásenia: 1967

Dôvod pamiatkovej ochrany: architektonicko-staviteľská hodnota stavby

Oficiálny názov na zozname kultúrnych pamiatok: *Češma pri časovnikovata kula* (, doslovne: Fontána pri hodinovej veži)

## Referencie

## Iné projekty

Kategória:Stavby v Triavne
Kategória:Kultúrne pamiatky v Bulharsku
Kategória:Fontány v Bulharsku
Kategória:Architektúra z 1851
Poľana (vrch v Jablunkovskom medzihorí; 808 m)

**Poľana** () je vrch v Jablunkovskom medzihorí, krajinnom celku Západných Beskýd. Leží nad obcou Skalité, približne  severovýchodne od Čadce. 

## Poloha
Nachádza sa vo východnej časti Jablunkovského medzihoria. Leží v Žilinskom kraji, v okrese Čadca a na katastrálnom území obce Skalité. Najbližším sídlom je na južnom úpätí situované Skalité, západne sa nachádza Jaworzynka, severne Koniaków a východne Zwardoń. 

## Opis
Poľana leží vo východnej polovici vrchoviny, v hrebeni vedúcom z Kykuly () juhozápadným smerom na Grúň (). Južne sa nachádza Priehybok (), Bugaj (), Skalanka (), Veľká Rača (), Kykula (), Oselné () a Firkova Kýčera (), západne Liesková (), Tri kopce (), Grúň (), Pahorok () a Slivkuľa (), severne Siwoniowski Wierch (), Ochodzita () a Trojaki () a východne Kykula (), Rachowiec (), Pydychów Groń () a Serafínov grúň (). Južné svahy hrebeňa odvodňuje Čierňanka, severné jej prítok Rieka, patriace do povodia Kysuce. Vrcholom vedie značený turistický chodník. 

### Výhľady
Vrchol pokrýva horská lúka, ktorá umožňuje rozhľad. Pri vhodných podmienkach je vidieť okolité vrcholy Jablunkovského medzihoria, no tiež Moravsko-sliezske, Kysucké, Oravské a Sliezske Beskydy.

## Prístup
* po  červenej turistickej značke zo Skalitého na Serafínov. 

## Referencie

## Pozri aj
* Jablunkovské medzihorie
* Zoznam vrcholov v Jablunkovskom medzihorí

## Externé odkazy
* Poloha na turistickej mape

Kategória:Vrchy v Jablunkovskom medzihorí
Kategória:Vrchy pod 1000 metrov na Slovensku
Kategória:Vrchy v okrese Čadca
Kategória:Skalité
Morfogeografia

**Morfogeografia** (morfo- » prvá časť zložených slov s významom tvar, tvarovosť, vzťah ku tvaru**[[geografia]]** -ie ž. ‹g› náuka o rozložení a vzájomných vzťahoch prírodných a spoločenských javov skúmaných podľa oblastí zemského povrchu, zemepis) je veda, ktorá študuje  geomorfologické procesy (vznik, vývoj i charakter), formy georeliéfu a vzťahy k ostatným zložkám krajiny. Vyčlenila sa z negeografickej vednej disciplíny geomorfológie. Jej objektom skúmania je reliéf. Skúma morfologické štruktúry krajiny; podmienky, pri kotrých reliéf vzniká; ako vplývajú iné zložky zeme na reliéf a iné.

## Referencie
Dom popa Jovča

**Dom popa Jovča** (), alebo **Dom kronikára popa Jovča** () je dom zo začiatku 19. storočia, ktorý sa nachádza v meste Triavna v Gabrovskej oblasti v severnom Bulharsku.

Budova má pridelený štatút kultúrnej pamiatky miestneho významu.

## Lokalita
Dom popa Jovča sa nachádza v historickej časti mesta Triavna na ulici „Angel Kănčev“ (, doslova *ulica Angela Kănčeva*) č. 12.

## Dejiny
Dom bol postavený pre potreby významného triavnenského učiteľa, remeselníka, obchodníka a kronikára, popa Jovča. Výstavba prebiehala na začiatku 19. storočia a dom bol dokončený v roku 1816, čo je zrejmé zo záznamu o dokončení domu, ktorý si pop Jovčo zapísal 17. marca toho roku. 

V roku 1967 dom získal štatút kultúrnej pamiatky miestneho významu. V roku 1976 bola na fasáde domu inštalovaná pamätná kamenná doska s basreliéfovým vyobrazením popa Jovča. V tom istom roku bola v dome otvorená umelecká expozícia, ktorá pozostávala z obrazov, ktoré pre ňu daroval umelec Ivan Christov. V roku 1982 do expozície pribudli aj plastiky, ktoré do nej podaroval sochár Borislav Risunov. V roku 1984 prebehli na budove reštauračné práce. 

V roku 1993 bol dom v rámci reštitúcie vrátený dedičom pôvodného majiteľa, popa Jovča.

V súčasnosti sa v dome nachádzajú priestory umeleckej galérie (v priestoroch niekdajšieho obchodu, tzv. ďukianu na prízemí budovy).

## Charakteristika
Budova je dvojposchodová. Skladá sa z hospodárskeho prízemia a obytného nadzemného poschodia. V rohu prízemnej časti budovy sa nachádzal ďukian (druh obchodu so skladom v bulharských obrodeneckých domoch). Časti obytného nadzemného poschodia sa arkierovito rozširujú nad prízemím poschodím. 

Na fasáde domu sa nachádza pamätná doska s basreliéfovým vyobrazením popa Jovča, ktorú zhotovil sochár Borislav Risunov. Je jediným reliéfom zobrazujúcim tohto kronikára na území Bulharska.

## Štatút a dôvod pamiatkovej ochrany
Kategória: kultúrna pamiatka miestneho významu

Rok vyhlásenia: 1967

Dôvod pamiatkovej ochrany: architektonicko-staviteľská hodnota budovy

Oficiálny názov na zozname kultúrnych pamiatok: *Kăšta na pop Jovčo s dvata dvora i stopanskata sgrada* (, doslovne Dom popa Jovča s dvomi dvormi a hospodárskou budovou)

## Galéria

PopYovchoHouse-Tryavna004.jpg|pohľad na dom z juhozápadu
PopYovchoHouse-Tryavna006.jpg|severná fasáda budovy
PopYovchoHouse-Tryavna005.jpg|západná fasáda budovy
PopYovchoHouse-Tryavna002.jpg|pamätná basreliéfová doska na dome venovaná popovi Jovčovi


## Referencie

## Iné projekty

Kategória:Stavby v Triavne
Kategória:Kultúrne pamiatky v Bulharsku
Kategória:Domy v Triavne
Kategória:Architektúra z 1816
Dom Kăňa Kamburova

**Dom Kăňa Kamburova** (), alebo **Dom u hodín** () je dom zo začiatku 19. storočia, ktorý sa nachádza v meste Triavna v Gabrovskej oblasti v severnom Bulharsku.

Budova má pridelený štatút kultúrnej pamiatky súborového významu.

## Lokalita
Dom Kăňa Kamburova sa nachádza v historickej časti mesta Triavna na ulici „Angel Kănčev“ (, doslovne: *ulica Angela Kănčeva*) č. 1. Je súčasťou súboru budov historického námestia „Ďado Nikola“ (, doslova *námestie deda Nikolu*) a leží v bezprostrednej blízkosti trevnenskej hodinovej veže.

## Dejiny
Autor budovy ani presný čas, kedy výstavba prebiehala nie sú známe, dom bol však postavený koncom 19., alebo začiatkom 20. storočia. 

V roku 1967 získal štatút kultúrnej pamiatky súborového významu. V roku 1970 prebehli na budove reštauračné práce. 

## Charakteristika
Časť jednej z fasád domu je pristavená priamo k fasáde budovy trevnenskej hodinovej veže. V prízemnej časti budovy sa nachádzal ďukian (druh obchodu so skladom v bulharských obrodeneckých domoch). V časti domu obrátenej smerom k rieke sa nachádza terasa. 

## Štatút a dôvod pamiatkovej ochrany
Kategória: kultúrna pamiatka súborového významu (súčasť historického námestia a pamiatkovo chráneného architektonického ansáblu Centralnijat ploštad.

Rok vyhlásenia: 1967

Dôvod pamiatkovej ochrany: architektonicko-staviteľská hodnota budovy

Oficiálny názov na zozname kultúrnych pamiatok: *Kăšta na Kăňu Kamburov* (, doslovne Dom Kăňa Kamburova)

## Galéria

KanyuKamburovHouse-Tryavna007.jpg|pohľad na budovu z juhozápadu
KanyuKamburovHouse-Tryavna001.jpg|pohľad na budovu zo severozápadu
KanyuKamburovHouse-Tryavna003.jpg|západná fasáda budovy
KanyuKamburovHouse-Tryavna009.jpg|západná fasáda budovy
KanyuKamburovHouse-Tryavna008.jpg|južná fasáda budovy
KanyuKamburovHouse-Tryavna010.jpg|časť východnej fasády, ktorá je pristavená k budove trevnenskej hodinovej veže
KanyuKamburovHouse-Tryavna011.jpg|pohľad na severnú fasádu budovy


## Referencie

## Iné projekty

Kategória:Stavby v Triavne
Kategória:Kultúrne pamiatky v Bulharsku
Kategória:Domy v Triavne
Bitka pri rieke Slaná (1132)

**Bitka pri rieke  Slaná** bolo vojenské stretnutie, ktoré sa odohralo 22. júna 1132. Išlo o rozhodujúci boj o moc v Uhorsku medzi dvoma kniežatami z rodu Arpádovcov,  neuznaným synom kráľa Kolomana Borisom a jeho bratrancom Belom II. Slepým, synom Kolomanovho brata kniežaťa Almoša.

## Predohra
Boris sa narodil okolo roku 1113 ako dieťa uhorskej kráľovnej Eufémie. Jeho matka prišla do Uhorska ako druhá manželka kráľa Kolomana I., no panovník neskôr obvinil Eufémiu z cudzoložstva a vyhnal ju, a tak sa princ narodil až v Kyjeve, na dvore svojho starého otca, veľkovojvodu Vladimíra Monomacha. Koloman nikdy neuznal Borisa za svoje dieťa, ale chlapcovi sa dostalo vzdelania hodného kráľovskej rodiny. Po Kolomanovi panoval v rokoch 11161131 jeho syn kráľ Štefan II, ktorý v marci 1131 umrel. Po Štefanovej smrti sa stal kráľom slepý syn kniežaťa Almoša Belo II. Následne pod nátlakom Belovej manželky, kráľovnej Heleny, bolo na sneme v Arade povraždených 68 šľachticov - z pomsty za to, že na príkaz kráľa Kolomana oslepili Bela II. ešte ako chlapca v roku 1113 spolu s jeho otcom, vojvodom Álmošom.

Šľachtici nespokojní s Belom pozvali Borisa, aby si uplatnil nárok na uhorskú korunu ako syn  Kolomana. Tento nárok – v súlade so svojimi politickými záujmami – uznali za legitímny aj vládcovia Poľska Boleslav Krivoústy a Kyjevskej Rusi Vladimír Monomach. 

Bela naopak podporili rakúsky markgróf Leopold III., jeho syn Albert (Belov švagor) a české knieža Soběslav, ktorý bol ženatý s Belovou sestrou Adelaidou.

## Bitka
Boris vpadol do Uhorska a v bitke pri rieke Slaná sa jeho poľsko-ruské sily postavili Belovej armáde podporovanej rakúskymi a českými posilami, no utrpeli porážku. 

## Dohra
Soběslav, v snahe uľahčiť Belovi, vpadol do Boleslavovho Sliezska. 

Uhorskočeskopoľské boje trvali až do mieru sprostredkovaného 26. mája 1135 cisárom Lotharom II. Boris sa napriek tomu pokúšal naďalej získať uhorskú korunu. Roku 1146 prekročil uhorské hranice od západu a dobyl Bratislavský hrad, no obyvateľstvo ho nepodporilo, Boris ustúpil a posádka Bratislavského hradu sa vzdala uhorskému kráľovi Gejzovi II.

## Referencie

## Zdroj
* 

Kategória:Bitky v Uhorsku
Kategória:Bitky stredoveku
Kategória:Bitky v 1132
Nemzeti Bajnokság I/A (ženský basketbal)

**Nemzeti Bajnokság I/A**, v súčasnosti zo sponzorských dôvodov uvádzaná ako **TIPPMIX NŐI NB I. A**, je najvyššia profesionálna maďarská súťaž v ženskom basketbale. Víťazný tím vyraďovacej časti získava titul Majstrov Maďarska za danú sezónu. 

## Dejiny
Basketbalová súťaž bola založená v roku 1933, kedy sa prvým víťazom stal klub TFSE. Po roku 1933 sa ďalšia sezóna hrala až v roku 1939, odvtedy sa však koná každoročne, aj počas druhej svetovej vojny. Najúspešnejším klubom v histórii súťaže je budapeštiansky klub, BSE Budapešť, ktorý zvíťazil 21-krát, nasledovaný klubmi MTK Budapešť a Sopron Basket so 16 titulmi. Ligu hrá v sezóne 2023/24 10 tímov.

## Tímy v sezóne 2023/24

## Referencie

## Externé odkazy
* Oficiálna stránka 

Kategória:Klubové basketbalové súťaže
NB I/A
Basketbalová liga
Billie Whitelawová

**Billie Honor Whitelaw** CBE (* 6. jún 1932, Coventry, Warwickshire, Anglicko, Spojené kráľovstvo† 21. december 2014, Londýn, Anglicko, Spojené kráľovstvo) bola anglická herečka, ktorá 25 rokov úzko spolupracovala s írskym dramatikom Samuelom Beckettom a bola považovaná za jednu z popredných interpretiek jeho diel. Známa bola aj stvárnením démonickej pestúnky pani Baylockovej v horore *[[Prichádza Satan!]]* (1976). 

## Detstvo a mladosť
Whitelawová sa narodila v roku 1932 v Coventry, v grófstve Warwickshire. Mala jednu staršiu sestru Constance. Jej otec zomrel na rakovinu pľúc, keď mala Whitelawová 9 rokov. 

## Kariéra

### Film a televízia
Whitelawová debutovala vo filme *The Sleeping Tiger* v roku 1954. Neskôr mala úlohy vo filmoch *Carve Her Name with Pride* (1958) a *Hell Is a City* (1960).  Hrala s Albertom Finneym vo filme *[[Charlie Bubbles]]*  z roku 1967. Jej herecký výkon, jej vyniesol nomináciu na cenu BAFTA, ktorú aj získala. Svoju druhú cenu BAFTA vyhrala za jej herecký film vo filme *Twisted Nerve*, kde stvárnila matku Hayley Mills.  

V roku 1972 si zahrala aj vo filme Alfreda Hitchcocka s názvom *Frenzy*. Whitelawová si získala medzinárodné uznanie za svoju rolu pani Baylockovej, vo filme *Prichádza Satan!* z roku 1976. Jej výkon bol považovaný za jeden z najpamätnejších z filmu a vyhrala britskú filmovú cenu Evening Standard za najlepšiu herečku. 

V roku 1970 bola členkou poroty na 20. berlínskom medzinárodnom filmovom festivale. 

Whitelawová sa tiež často objavovala v televízii a jej herecký výkon v televízii bol viac krát pozitívne prijatý. 

### Divadlo
V roku 1963 sa Whitelawová stretla s írskym dramatikom Samuelom Beckettom. Ona a Beckett si užili intenzívny profesionálny vzťah až do jeho smrti v roku 1989. Špeciálne pre ňu napísal mnoho svojich experimentálnejších hier, pričom o Whitelawovej hovoril ako o „dokonalej herečke“. Whitelawová bola Beckettovou múzou.

Spolupracovali na Beckettových hrách ako *Play*, *Eh Joe*, *Happy Days*, *Not I*, *Footfalls* a *Rockaby*. Za jej herecký výkon v *Rockaby*, bola Whitelawová bola nominovaná na Drama Desk Award.

V rokoch 1964 až 1966 bola členkou Britského národného divadla. V roku 1965 prevzala po Maggie Smithovej rolu Desdemony v divadelnej hre *Othello*.

## Súkromný život
Whitelawová bola vydatá za herca Petra Vaughana v rokoch 1952 až 1966. Neskôr sa vydala druhý krát, za Roberta Mullera, s ktorým mala syna. S Mullerom bola až do jeho smrti v roku 1998. Napísala autobiografiu s názvom  Billie Whitelaw... Who He? ktorá bola vydaná v roku 1996. 

Whitelawová bola vymenovaná za veliteľa Rádu Britského impéria kráľovnou Alžbetou II. v roku 1991.

## Úmrtie
Whitelawová posledné štyri roky života strávila v Denville Hall, v domove dôchodcov pre profesionálnych hercov. Zomrela tam po zápale pľúc, 21. decembra 2014 vo veku 82 rokov.

## Iné projekty

## Externé odkazy
* 
* 

## Zdroj

Kategória:Anglické divadelné herečky
Kategória:Anglické filmové herečky
Kategória:Anglické televízne herečky
Kategória:Držitelia Radu britského impéria
Kategória:Úmrtia na pneumóniu
Kategória:Osobnosti z Coventry
Kafeneto (Triavna)

**Kafeneto** (, doslovne: Kaviareň) je dom z 19. storočia, ktorý sa nachádza v meste Triavna v Gabrovskej oblasti v severnom Bulharsku.

Budova má pridelený štatút kultúrnej pamiatky súborového významu.

## Lokalita
Kafeneto sa nachádza v historickej časti mesta Triavna na ulici „Angel Kănčev“ (, doslova *ulica Angela Kănčeva*) č. 5. Budova sa nachádza medzi budovou známou ako furnata a budovou trevnenskej starej školy.

## Dejiny
Budova bola postavená v priebehu 19. storočia. Zo zápiskov trevnenského obyvateľa Dima Kazasova z rokov 18921896 vyplýva, že v tej dobe budova fungovala ako vtedy jediná trevnenská kaviareň, pričom sa v jej priestoroch schádzala miestna inteligencia. 

V roku 1967 dom získal štatút kultúrnej pamiatky súborového významu. V rokoch 19701973 a v roku 2017 prebehli na budove reštauračné práce. 

V súčasnosti sa budova využíva ako klub dôchodcov. 

## Charakteristika
Kostra stavby pozostáva z drevených trámov, medzi ktorými sa nachádza výplň. Ide o prízemnú budovu, ktorá pôvodne pozostávala len z priestoru ďukianu (druh obchodu so skladom v bulharských obrodeneckých domoch). Strecha v priestoroch prednej fasády presahuje cez pôdorys samotného domu a zasahuje nad ulicu, pričom táto časť strechy je podopieraná drevenými stĺpmi.

## Štatút a dôvod pamiatkovej ochrany
Kategória: kultúrna pamiatka súborového významu (súčasť historického námestia a pamiatkovo chráneného architektonického ansáblu Centralnijat ploštad.

Rok vyhlásenia: 1967

Dôvod pamiatkovej ochrany: architektonicko-staviteľská hodnota budovy

Oficiálny názov na zozname kultúrnych pamiatok: *Kafeneto* (, doslovne Kaviareň)

## Galéria

Kafeneto-Tryavna004.jpg|celkový pohľad na budovu zo severozápadu
Kafeneto-Tryavna001.jpg|pohľad na budovu z východu
Kafeneto-Tryavna002.jpg|detailný pohľad na prednú východnú fasádu


## Referencie

## Iné projekty

Kategória:Stavby v Triavne
Kategória:Kultúrne pamiatky v Bulharsku
Kategória:Domy v Triavne
Furnata (Triavna)

**Furnata** (, doslovne Rúra, prenesene aj Pekáreň) je dom z 19. storočia, ktorý sa nachádza v meste Triavna v Gabrovskej oblasti v severnom Bulharsku.

Budova má pridelený štatút kultúrnej pamiatky súborového významu.

## Lokalita
Furnata sa nachádza v historickej časti mesta Triavna na ulici „Angel Kănčev“ (, doslova *ulica Angela Kănčeva*) č. 3. Je súčasťou súboru budov historického námestia „Ďado Nikola“ (, doslova *námestie deda Nikolu*).

## Dejiny
Budova bola postavená v priebehu 19. storočia. 

V roku 1967 dom získal štatút kultúrnej pamiatky súborového významu. V rokoch 19701972 prebehli na budove reštauračné práce. Ďalšie stavebné úpravy boli na budove vykonané aj v rokoch 1986, 1990 a v roku 2017 

## Charakteristika
Kostra stavby pozostáva z drevených trámov, medzi nimi sa nachádza výplň. Budova je dvojposchodová, pričom prízemie je čiastočne vkopané do zeme. V ľavej časti budovy sa nachádza schodisko, ktoré spája prízemie s nadzemným poschodím. Na prízemí sa nachádzala miestnosť, ktorá fungovala ako pekáreň a jedna obytná miestnosť. Na nadzemnom poschodí sa nachádzali tri miestnosti. Jedna z miestností (smerom k rieke) fungovala ako kaviareň, druhá miestnosť (smerom na námestie) fungovala ako holičstvo, tretia miestnosť na poschodí bola obytná. 

## Štatút a dôvod pamiatkovej ochrany
Kategória: kultúrna pamiatka súborového významu (súčasť historického námestia a pamiatkovo chráneného architektonického ansáblu Centralnijat ploštad.

Rok vyhlásenia: 1967

Dôvod pamiatkovej ochrany: architektonicko-staviteľská hodnota budovy

Oficiálny názov na zozname kultúrnych pamiatok: *Furnata* (, doslovne Rúra)

## Galéria

Furnata-Tryavna004.jpg|celkový pohľad na budovu z juhovýchodu
Furnata-Tryavna005.jpg|celkový pohľad na budovu zo severozápadu
Furnata-Tryavna003.jpg|západná fasáda budovy


## Referencie

## Iné projekty

Kategória:Stavby v Triavne
Kategória:Kultúrne pamiatky v Bulharsku
Kategória:Domy v Triavne
Grúň (vrch v Jablunkovskom medzihorí)

**Grúň** () je vrch v Jablunkovskom medzihorí, krajinnom celku Západných Beskýd. Leží nad obcou Skalité, približne  severovýchodne od Čadce. 

## Poloha
Nachádza sa vo východnej časti Jablunkovského medzihoria. Leží v Žilinskom kraji, v okrese Čadca a na katastrálnom území obce Skalité. Najbližším sídlom je na južnom úpätí situované Skalité, západne sa nachádza Jaworzynka, severne Koniaków a východne Zwardoń. 

## Opis
Grúň leží na východe centrálnej časti vrchoviny, v hrebeni vedúcom z Kykuly () juhozápadným smerom cez Poľanu (). Západne sa nachádza Gírová (), Pahorok (), Mojov grúň () a Tri kopce (), južne Liesková (), Firkova Kýčera (), Oselné (), Kykula () a Veľká Rača (), východne Skalanka (), Serafínov grúň (), Rachowiec (), Poľana () a Kykula () a severne Trojaki (), Ochodzita (), Siwoniowski Wierch () a Slivkuľa (). Voda z južných svahov odteká do Čierňanky, zo severných ju odvádza jej prítok Rieka, obe patriace do povodia Kysuce. Vrcholom vedie značený turistický chodník. 

### Výhľady
Vrchol pokrýva horská lúka, ktorá umožňuje rozhľad. Pri vhodných podmienkach je vidieť okolité vrcholy Jablunkovského medzihoria, no tiež Kysucké, Moravsko-sliezske, Sliezske a Oravské Beskydy.

## Prístup
* po  červenej turistickej značke:
* od západu zo Skalitého 
* od východu zo Serafínova cez Poľanu 

## Referencie

## Pozri aj
* Jablunkovské medzihorie
* Zoznam vrcholov v Jablunkovskom medzihorí

## Externé odkazy
* Poloha na turistickej mape

Kategória:Vrchy v Jablunkovskom medzihorí
Kategória:Vrchy pod 1000 metrov na Slovensku
Kategória:Vrchy v okrese Čadca
Kategória:Skalité
You’ll Never Walk Alone

***You’ll Never Walk Alone*** je pieseň z roku 1945 z muzikálu Carousel. Autormi piesne sú Richard Rodgers a Oscar Hammerstein II. Neskôr ju naspievalo aj mnoho iných spevákov ako Frank Sinatra, Judy Garland, Elvis Presley a Johnny Cash.

Najznámejšia verzia je ale naspievaná liverpoolskými hudobníkmi Gerry & The Pacemakers.

V roku 1965 ju pod názvom ***Nikdy nejdeš sám*** s textom Zdeňka Borovca naspieval Jiří Popper. V roku 1974 ju pod rovnakým názvom, ale s iným textom od toho istého autora, naspieval Karel Gott.

## Hymna Liverpool FC
náhľad| Brána v Liverpoole s názvom piesne
Táto pieseň je hymnou anglického futbalového Liverpool FC. Pieseň sa na Anfielde začala spievať na začiatku 60. rokov dvadsiateho storočia. Postupne si získala veľkú popularitu aj medzi fanúšikmi ďalších klubov po celom svete. Názov piesne sa nachádza na Shanklyho bráne pred štadiónom na Anfielde. Vrch brány je taktiež vyobrazený v klubovom znaku. Kuriózne je, že táto hymna údajne zaznela najskôr na štadióne ich odvekých rivalov – Manchestru United, ktorí tak chceli uctiť svojich zosnulých kamarátov z leteckého nešťastia v roku 1958. Až neskôr si ju za prevzali  fanúšikovia Liverpoolu, ale aj Borussie Dortmund či Celticu Glasgow.

## Referencie

Kategória:Futbalové hymny
Kategória:Liverpool FC
Sopron Basket

**Sopron Basket**, (od roku 1921 oficiálne **Soproni Vasutas Sportegylet**, skratka **SVSE**, zo sponzorských dôvodov v rokoch 19911993 *SVSE Raabersped*, 19931997 *GYSEV Sopron*, 19972002 *GYSEV-Ringa Sopron*, 20022003 *GYSEV-Orsi Sopron*, 20032004 *Euroleasing-Orsi Sopron*, 20042011 *MKB-Euroleasing Sopron*, 20112015 *UNIQA-Euroleasing Sopron*, 20152017 *UNIQA Sopron*, 2017súčasnosť *Sopron Basket*)  je maďarský basketbalový klub, pôsobiaci v meste Šopron. Klub vznikol v roku 1921, v sezóne 2023/24 hralo jeho seniorské družstvo žien v maďarskej ženskej extralige. Spolu získal 16 majstrovských titulov, čím je druhým najúspešnejším maďarským klubom. Sopron je víťazom Euroligy v sezóne 2021/22 a Pohára Ronchettiovej zo sezóny 1997/98.

## Súčasný káder
*Údaje sú aktuálne k 15. 11. 2023.*
{|  width="50%"
| bgcolor="green" valign="top" align="center" |**Sopron Basket 20232024**
|-
|

## Referencie

Kategória:Maďarské basketbalové kluby
Kategória:Šport v Šoproni
Kategória:Organizácie založené v 1921
Skira

[náhľad|Červenofigúrový volutový [kratér, Aténa a Poseidón, cca 360 pred Kr.]]
**Skira** alebo **Skiroforia** () bola starogrécka, prevažne, ale nie výlučne ženská slávnosť, oslavovaná v lete 12. dňa atického mesiaca skiroforión.
 
Skira sa oslavovala v čase splnu, okolo letného slnovratu, keď dozrela úroda.  Najstaršie zmienky o tomto sviatku naznačujú, že to bol ženský sviatok k pocte Demetry a Koré. Neskoršie písomné pramene uvádzajú spojenie s kultmi Atény a Poseidóna. Oslava sa začala sprievodom (pompé), v ktorom šla Aténina kňažka, Poseidónov kňaz a možno aj kňaz Apolónov (alebo boha Hélia), všetci pod veľkým slnečníkom. Sprievod sa uberal z aténskej Akropole do *Skirónu* (atický démos) v blízkosti rieky Kéfissos, do starovekého okrsku na ceste do Eleusíny (na hranici medzi Aténami a Eleusínou). V mýtickej rovine táto *pompé* tiež zopakovala pochod aténskeho kráľa Erechthea do Eleusíny (ktorý tam prišiel o život).

Eleusínske bohyne, reprezentované ich kňažkami, následne privítali sprievod prichádzajúci z Atén a obetovalo sa Aténe, Poseidónovi, Demetre a Persefone (mohli sa vykonávať aj obrady ich „*zmierenia*“). V Skiróne sa konal zrejme aj jeden z troch rituálnych obradov orby v Atike, vymlátené obilie sa mohlo niesť späť do Atén (s mlátením kozmogonicky súvisel aj úkon posvätnej orby, pluh symbolizoval falus a zem lono, ktoré sa malo pripraviť na siatie nového obilia). Pravdepodobne sa konal aj štafetový beh dospievajúcich chlapcov, zastupujúcich svoje kmene, ktorí niesli viničné konáre s hroznom od aténskej svätyne Dionýza do Skirónu, víťaz vypil slávnostný nápoj vyrobený z vína, múky, syra, oleja a medu (*Pentaploa*) a súťažiaci sa vrátili do Atén v radostnom *kómose* „*hýrení, oslave*“ (zrejme sprevádzajúc kňaza a kňažku). Zatiaľ čo bohovia (reprezentovaní ich kňazmi) neboli v meste, ženy slávili tajný rituál, v ktorom prevzali občianske úlohy, ktoré boli zvyčajne vyhradené pre mužov. Rovnako ako Thesmoforia, aj Skira patrila do komplexu rituálov a mýtov, v ktorých bol zlom v čase poznačený *gynaikokratiou*, vládou žien a zvratom normálneho stavu vecí.

V predvečer tejto slávnosti boli v Marathóne uctievaní *Tritopatores* (záhadné božstvá uctievané v Atike).

## Referencie a bibliografia

 
Kategória:Starogrécke sviatky
VK Spartak UJS Komárno

**VK Spartak UJS Komárno** je slovenský mužský volejbalový klub z Komárna. Je účastník najvyššej domácej súťaže extraligy.

## História
Klub vznikol 15. júna 1992. V rokoch 2014 až 2016 vzhľadom na licenčné práva klub oficiálne pôsobil ako VK Spartak VKP Komárno. Po dvojročnej anabáze v Komárne klub následne pokračoval už pod dnešným názvom VKP Bratislava. Od roku 2016 má klub partnerstvo s Univerzitou Jánosa Selyeho (UJS).

## Úspechy
;Extraliga mužov
* 3 x 17px2020/21, 2021/22, 2023/24 
* 1 x 17px2014/15

;Slovenský pohár:
* 2x 15px víťaz2015, 2022
* 2x finalista2023, 2024

## Európske súťaže
;Liga majstrov
* kvalifikácia 2021/22

;Pohár CEV
* 2. kolo2021/22

;Vyzývací pohár CEV
* osemfinále2023/24
* šestnásťfinále2022/23

;Stredoeurópska liga
* 5. miesto2022/23
* 6. miesto2023/24

## Jednotlivé sezóny

## Zápasy v európskych súťažiach

## Súpiska sezóny 2023/2024

## Slávni hráči
*  Tomáš Halanda
*  Uglješa Ilić
*  Peter Janúšek
*  Maroš Kasperkovič
*  Peter Kašper
*  Wojciech Kaźmierczak
*  Emanuel Kohút
*  Matej Kubš
*  Peter Mlynarčík
*  František Ogurčák
*  Andrej Patúc
*  Ivan Perović
*  Jakub Petráš
*  Robin Pělucha
*  Nemanja Stefanović
*  Łukasz Szarek
*  Juraj Zaťko

## Slávni tréneri
*  Gabriel Chochoľák
*  Miroslav Palgut
*  Robin Pělucha

## Referencie

## Pozri aj
* VKP Bratislava

## Externé odkazy
* Oficiálna stránka klubu

Kategória:Slovenské volejbalové kluby
Kategória:Šport v Komárne
Kategória:Organizácie založené v 1992
Vláda Rakúskej republiky od 6. decembra 2021 do 10. januára 2025

**Vláda Rakúskej republiky od 6. decembra 2021 do 10. januára 2025**, resp. **Vláda Karla Nehammera** bola v poradí 35. rakúska vláda, ktorá nastúpila do úradu 6. decembra 2021. Kancelárom bol Karl Nehammer. Nasledovala po Schallenbergovej vláde, keď predchádzajúci kancelár rezignoval a vymenil si s Nehammerom ministerstvo zahraničia. Oficiálne bola rozpustená 10. januára 2025, pričom ju do vymenovania vlády Christiana Stockera 3. marca viedol ako dočasný kancelár Alexander Schallenberg..

## Zloženie vlády
Vláda je zložená nasledovne:

## Referencie

## Zdroj

Kategória:2021 v Rakúsku
Kategória:2022 v Rakúsku
Kategória:2023 v Rakúsku
Kategória:2024 v Rakúsku
2021
Lieštinský potok (prítok Laborca)

**Lieštinský potok** je potok v regióne Horný Zemplín v Prešovskom kraji v okrese Medzilaborce na území obcí Čertižné a Habura. Je ľavostranným prítokom Laborca, ktorý ústi do rieky Latorice. Nachádza sa v geomorfologickom celku Laborecká vrchovina. Má dĺžku .

## Prameň
Pramení v nadmorskej výške  na obecnej hranici medzi obcou Čertižné a obcou Habura v severozápadnej časti územia obce Habura a vo východnej časti územia obce Čertižné na svahu lesa Krivá Kýčera neďaleko štátnej slovensko – poľskej štátnej hranice v lesnom extraviláne v okrese Medzilaborce v Prešovskom kraji. 

## Opis toku
Od prameňa tečie juhovýchodojužným smerom cez lesný extravilán, oblúkom sa skrúca na juh a juhovýchod, tečie po obecnej hranici medzi obcou Čertižné a obcou Habura. Ľavým brehom obmýva úpätie lesa Čierna mláka, preteká lesným a pasienkovým komplexom Lieštiny rozprestierajúcim sa na území oboch obcí, v  priberá bezmenný ľavostranný prítok. V  opúšťa obecnú hranicu a ďalej až do svojho ústia preteká zmiešaným lesným a poľnohospodárskym extravilánom cez územie obce Habura, v lese Za Strucovou v  priberá bezmenný pravostranný prítok. Vyteká z lesa, v  podteká cestu z Habury do Čertižného, v  ústi do meandrujúceho Laborca ako jeho ľavostranný prítok. Pramení a preteká svojim horným tokom na hranici obcí Čertižné a Habura a svojim dolným tokom preteká a ústi na území obce Habura. Nemá dôležitejšie prítoky.

## Pôvod názvu
Názov vodného toku má pôvod v názve lesa a pasienka *Lieštiny*, priestorom ktorého potok preteká. Názov lesa *Lieštiny* má pôvod v apelatíve *lieska obyčajná* (latinsky *Corylus avellana*), ktorého prvý člen bol rozšírený formantom *-ina* (príponou miesta) ako *Dubina, Jelšina, Jedlina, Javorina* vo význame *porast, les s nadpriemerným zastúpením dreviny tohto druhu*. Po kombinácii so všeobecným podstatným menom *potok* s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Lieštinský potok* ako súčasť veľmi početnej skupiny názvov v slovenskej toponymii, najmä hydronymii. Hydronymum *Lieštinský potok (prítok Laborca)* bolo štandardizované v roku 1990. V dnešnej slovenskej hydronymii hydronymum *Lieštinský potok* nie je jedinečným názvom (november 2023).
## Referencie

Kategória:Potoky na Slovensku
Kategória:Povodie Laborca
Kategória:Vodné toky v okrese Medzilaborce
Kategória:Vodné toky v Laboreckej vrchovine
Kategória:Čertižné
Kategória:Habura
City of Manchester Stadium

**City of Manchester Stadium** (zo sponzorských dôvodov známy aj ako **Etihad Stadium**) je futbalový štadión v Manchestri, na ktorom hrá svoje domáce zápasy klub Manchester City. V roku 2003 bol prestavaný z atletického štadióna na štadión futbalový. V roku 2011 bol po podpísaní sponzorskej zmluvy so spoločnosťou Etihad Airways štadión premenovaný na Etihad Stadium.

V auguste 2015 bola dokončená výstavba tretieho podlažia na južnej tribúne so 7 000 miestami na sedenie. Otvorenie tribúny sa stihlo včas, pred začiatkom sezóny 2015/16. Prístavba bola navrhnutá tak, aby ladila s existujúcou strechou. Plány na prestavbu severnej tribúny v hodnote 300 miliónov libier zahŕňajú hotel so 400 izbami, krytý fanúšikovský park s 3 000 miestami a zvýšenie kapacity štadióna na 61 474 miest. Prestavba sa začala v júli 2023 a bude dokončená do konca roka 2026.

## Referencie


## Pozri aj

* Zoznam futbalových štadiónov v Anglicku

## Zdroj

Kategória:Šport v Manchestri
Kategória:Futbalové štadióny v Anglicku
Kategória:Manchester City FC
Jordan Henderson

**Jordan Brian Henderson** **[[Rad britského impéria|MBE]]** (*17. jún 1990, Sunderland, Anglicko) je anglický profesionálny futbalista, ktorý hrá ako stredopoliar za klub Ajax Amsterdam, ktorý pôsobí v Eredivisie a za anglický národný tím. Henderson je známy svojím vodcovstvom, všestrannosťou a fyzickou zdatnosťou.

Henderson sa pripojil k akadémii Sunderlandu vo veku osem rokov a debutoval v seniorskom tíme o desať rokov neskôr v novembri 2008. V roku 2009 strávil šesť mesiacov na hosťovaní v Coventry City a následne sa vrátil do Sunderlandu. V roku 2011 sa Henderson upísal Liverpoolu a o rok neskôr vyhral s klubom svoju prvú trofej, Ligový pohár. Henderson bol v roku 2015 vymenovaný za kapitána Liverpoolu a v roku 2019 s klubom vyhral Ligu majstrov, Superpohár UEFA a Majstrovstvá klubov FIFA a v roku 2020 priviedol svoj tím k titulu Premier League. Za svoje výkony v sezóne, v ktorej vyhral titul, bol Henderson menovaný futbalistom roka FWA. V roku 2022 vyhral Henderson FA Cup a EFL Cup, pričom Liverpool v oboch finále porazil Chelsea na penalty.

Henderson odohral za svoju krajinu viac ako 75 zápasov od svojho debutu v roku 2010. S Anglickom sa predstavil na šiestich medzinárodných turnajoch, na Majstrovstvách Európy 2012, 2016 a 2020 a na Majstrovstvách sveta vo futbale 2014, 2018 a 2022 . Bol prvým hráčom, ktorý vyhral ocenenie anglickký Hráč roka na úrovni do 21 rokov a seniorskej úrovni.

## Úspechy
**Liverpool**

* Premier League: 2019/20 
* FA Cup: 2021/22; druhé miesto: 2011/12 
* EFL Cup: 2011/12,  2021/22; druhé miesto: 2015/16 
* FA Community Shield: 2022 
* Liga majstrov UEFA: 2018/19; druhé miesto: 2017/18, 2021/22 
* Superpohár UEFA: 2019 
* Majstrovstvá klubov FIFA: 2019 
* Európska ligy UEFA: 2. miesto: 2015/16 

**Anglicko**

* Majstrovstiev Európy vo futbale: 2. miesto 2020
* Liga národov UEFA: 3. miesto 2018–2019

**Individuálne**

* Anglický hráč roka do 21 rokov: 2012 
* Mladý hráč roka Liverpoolu: 2011/12 
* Mladý hráč roka Sunderlandu: 2009/10, 2010/11 
* Gól mesiaca v Premier League: september 2016 
* Anglický hráč roka: 2019 
* Futbalista roka FWA : 2019/2020 
* Tím roka PFA: 2019/20 Premier League 
* ESM tím roka: 2019/20 

**Rady**

* Rád britského impéria: Member - 2021 

## Referencie

## Iné projekty

## Zdroj

Kategória:Držitelia Radu britského impéria
Kategória:Hráči Majstrovstiev sveta vo futbale 2022
Kategória:Hráči Majstrovstiev Európy vo futbale 2020
Kategória:Hráči Majstrovstiev sveta vo futbale 2018
Kategória:Hráči Majstrovstiev Európy vo futbale 2016
Kategória:Hráči Majstrovstiev sveta vo futbale 2014
Kategória:Hráči Majstrovstiev Európy vo futbale 2012
Kategória:Anglickí národní futbalisti
Kategória:Anglickí národní futbalisti do 21 rokov
Kategória:Hráči FA Premier League
Kategória:Hráči Liverpool FC
Kategória:Hráči Coventry City F.C.
Kategória:Hráči Sunderland AFC
Euhemeros

**Euhemeros**, latinsky Euhemerus (asi 340 p.n.l Messina – asi 260 p.n.l) bol staroveký grécky spisovateľ, ktorý žil na dvore kráľa Kassandra Macedónskeho. Býva považovaný za stúpenca kyrénskej školy. Vo svojom diele, ktoré sa zachovalo len v zlomkoch, podávala racionálny výklad gréckych mýtov. Tento postup sa po ňom nazýva euhemerizmus.

Euhemeros žil v dobe helenizmu, kde bol Alexander Veľký zaradený medzi jeho bohov a chcel ukázať, že hranice medzi svetom bohov a svetom ľudí nie je tak ostrá, ako sa domnievali iný. Podľa cirkevného historika Eusebia z Kaisareie bolo jeho (dávno stratené) dielo „Posvätné príbehy“ (Hiera anagrafé) podistým utopický román, ktorý popisoval čisto racionálnu spoločnosť na vymyslenom ostrove Panchaei. Autor sa tam mal dostať cestou okolo Arábie. Obyvatelia tohto ostrova vraj vykladali známe mýty ako historické udalosti a vysvetľujú, čo sa vtedy vlastne stalo. Takže grécky bohovia boli podľa nich pôvodní králi, Zeus bol veľký dobyvateľ a panoval na Kréte, kde sa vraj ešte ukazuje jeho hrob.

## Zdroj

Kategória:Antickí spisovatelia
Kategória:Spisovatelia starovekého Grécka
Kategória:Narodenia v 4. storočí pred Kr.
Kategória:Úmrtia v 3. storočí pred Kr.